மூன்று மாதங்களுக்குப் பிறகு கார்த்திக்-ஷிவன்யா தம்பதியருக்கு ஷிவானி என்ற மகள் பிறக்கிறார். பிறகு கார்த்திக்‌ இறந்து விடுகிறார். 25 ஆண்டுகள் கடந்து சென்றன. தற்போது ஷிவன்யா ஒருவேளை தன் மகளும் ஒரு இச்சாதாரி நாகமாக மாறி தன்னைப்போல் துன்பப்படுவாரோ என்று பயப்படுகிறார். 25 வயது முழுமையடையும் முன்பு, ஷிவானிக்கு திருமணமாகி விட்டால் அவரால் நாகினியாக மாற இயலாது. ஆகவே ஷிவானியின் காதலன் ராக்கியுடன் அவரை திருமணம் செய்து வைத்துவிட ஷிவன்யா நினைக்கிறார். 25 ஆண்டுகள் கடந்துவிட்டதால் மகிழ்மதியினரும் ஷ்ரேயாவும் நாகமணியை அடையும் நோக்கத்துடன் மீண்டு வந்தனர். அவந்திகாவின் உதவியால் யமுனாவும் உயிருடன் இருந்தார். யமுனா, ராக்கியின் பெரியம்மா என்பதை ஷிவன்யா அறியவில்லை.

திருமண நாளன்று யமுனா, ஷ்ரேயா, அவந்திகா, கபாலிகா, மானவ், அமர், விக்ரம் மற்றும் ராக்கியின் திருமண உடையில் இருந்த எட்டாவது கொலைகாரன் ஆகியோர் சேர்ந்து ஷிவன்யாவைக் கொல்கின்றனர். இதனால் திருமணம் நின்றுவிடுகிறது. ஷிவானி அந்த 8 கொலைகாரர்களைப் பழிவாங்க இச்சாதாரி நாகமாக மாறுகிறார். அவருக்கு உதவ ருத்ரன் என்னும் இச்சாதாரி நாகம் வருகிறார். அமர், விக்ரம், கபாலிகா மற்றும் மானவ் ஆகியோரை ஷிவானி கொன்றுவிட்டார். பிறகு ராக்கி எட்டாவது கொலைகாரன் இல்லை என்பது ஷிவானிக்கு தெரியவருகிறது.

பிறகு அவந்திகா ருத்ராவைக் கொன்று விடுகிறார். ஷிவானி, அவந்திகாவின் சாவின் ரகசியத்தை அறிந்து அவரைக் கொல்கிறார். பிறகு எட்டாவது கொலைகாரர் நிதி (ராக்கியின் சித்தி) என்பதை அறிந்த ஷிவானி அவரையும் கொல்கிறார். பிறகு அவர் தக்ஷிக வம்ச நாகராணியான தக்ஷிகாவின் தலையைக் கொண்டு ஷ்ரேயாவை சிலையாக மாற்றி விடுகிறார். இறுதியாக யமுனாவையும் கொன்று விடுகிறார். அப்போது அதை நேரில் கண்டறிந்த ராக்கி அதிர்ச்சி அடைந்தார். அன்று முதல் அவர் ஷிவானியை வெறுக்கத் தொடங்கினார். ஒரு சாமியார் கொடுத்த மருந்தால் யமுனா உயிர் பிழைத்தார்.

பிறகு ராக்கி தக்ஷக் வம்சத்தைச் சேர்ந்த ஒரு இச்சாதாரி நாகம் என்று தெரிய வருகிறது. அவன் அந்த வம்சத்தின் ராஜாவாகவும் இருந்தான். இதனால் அவரது கை பட்டவுடன் சிலையாாக இருந்த ஷ்ரேயா உயிர் பெற்றார். பிறகு ஷ்ரேயா, தக்ஷிகாவைக் கொன்றுவிட்டு தக்ஷிக நாகராணியாக மாறினார். யமுனா, ராக்கியின் தந்தை மற்றும் அவரின் நண்பர்கள் ஆகியோர் கார்த்திக்கைக் கொன்றவர்கள் என்று அறிந்த பிறகு ஷிவானி அவர்களையும் பழிவாங்க முடிவெடுக்கிறார்.

பிறகு ராக்கி, ஷிவானியுடன் சேர்ந்து கொலைகாரர்களைப் பழிவாங்க உதவினார். ஆனால் இது ஷ்ரேயாவிற்குத் தெரியவில்லை. ராக்கியும் ஷ்ரேயாவின் பக்கம் இருப்பது போலவே நடித்து வந்தார். பிறகு ராக்கி மற்றும் ஷிவானி ஆகிய இருவரும் சேர்ந்து ஷ்ரேயா தவிர மற்ற கொலைகாரர்கள் அனைவரையும் கொன்றுவிட்டனர். இறுதியில் அவர்கள் அர்த்தநாரீஸ்வரர் உருவம் கொண்டு ஷ்ரேயாவையும் முழுமையாக அழித்து விட்டனர். பிறகு ராக்கி, திரிசூலத்தால் ஷிவானியைக் கொல்கிறார். அதன் காரணம் தெரியவில்லை. இவ்வாறு விடைதெரியா கேள்வியுடன் இரண்டாம் பருவம் நிறைவடைகிறது.

கதைச்சுருக்கம்
பருவம் 2
பருவம் 3
மற்ற மொழிகளில்